มีเลือดซึมจากช่องคลอดสีจางๆหนูมีเพศสัมพันธ์เมื่อกลางเดือน(หลั่งนอก) มิถุนายน สิ้นเดือนมิถุนายนประจำเดือนมาปกติ เเต่เดือนกรกฎาคมประจำเดือนยังไม่มา เเล้วตอนนี้ก็มีเลือดซึมนิดๆ ได้2-3 วันเเล้วจะมีโอกาสท้องไหมคะ
สวัสดีค่ะ หากในช่วงสิ้นเดือน มิ.ย. ประจำเดือนได้มาแล้ว โดยมาตามกำหนดที่ควรมา และมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในช่วงกลางเดือน มิ.ย.ค่ะ และหากหลังจากที่มีประจำเดือนมา ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นส่วนเลือดที่ออกซึมๆ มาได้ 2-3 วัน อาจกำลังเป็นประจำเดือนที่กำลังเริ่มมาก็ได้ หรือเป็นประจำเดือนที่มีปริมาณน้อยจากสาเหตุต่างๆ เช่น การทำงานหนัก ออกกำลังกายมากไป มีภาวะโลหิตจาง มีพังผืดในมดลูก เป็นต้นแนะนำควรสังเกตเลือดที่ออกไปก่อน หากมาไม่เกิน 1 สัปดาห์แล้วหายไป ก็น่าจะเป็นประจำเดือนได้ค่ะ ซึ่งก็ควรสังเกตต่อไปอีกว่า ประจำเดือนในรอบต่อๆ ไป จะมาปกติหรือไม่ หากยังคงมามีปริมาณน้อยมาก ก็ควรไปพบแพทย์เพื่อตรวจหาสาเหตุค่ะแต่หากประจำเดือนที่มาในช่วงสิ้นเดือน มิ.ย. ไม่ได้มาในช่วงวันที่ที่ควรจะมา และมาปริมาณน้อยด้วยเช่นกัน อาจไม่ใช่ประจำเดือนก็ได้ ดังนั้น เลือดที่ออกในช่วง 2-3 วันนี้ ก็อาจไม่ใช่ประจำเดือน ดังนั้นในกรณีนี้ ก็ควรตรวจหาการตั้งครรภ์ดูด้วยค่ะ